বড় ধরনের ইনিংস খেলার সুযোগ না পেলেও পিটার বার্জকে ১৯৫৬ সালে ইংল্যান্ড সফরের জন্য মনোনীত করা হয়। ইংরেজ ভূমিতে লিচেস্টারশায়ারের বিপক্ষে ৯৯ রানের মাধ্যমে সফলতম যাত্রা শুরু করেন। পরের খেলায় ইয়র্কশায়ারের বিপক্ষে শূন্য রান তুললেও নটিংহ্যামশায়ারের বিপক্ষে ১৩১ রান করেন। পরবর্তী খেলায় কেমব্রিজ বিশ্ববিদ্যালয়ের বিপক্ষে ৬১ রানের ইনিংস খেলেন।

টেস্ট শুরুর পূর্বে শেষ চার ইনিংসে মাত্র ৬৭ রান তুললেও ওয়েস্ট ইন্ডিজে অনুষ্ঠিত সিরিজে অংশ নেয়ার পর আর্থার মরিস অবসর গ্রহণ করলে ব্যাটিং অর্ডারে শূন্যতা পূরণে পিটার বার্জকে পুণরায় আমন্ত্রণ জানানো হয়। প্রথম তিন টেস্টে তিনি মাত্র ১৬.৮০ গড়ে ৮৪ রান তুলতে সক্ষম হন। হেডিংলিতে অনুষ্ঠিত তৃতীয় টেস্টে এক অঙ্কের কোঠা অতিক্রমণে ব্যর্থ হন। অত্যন্ত শুষ্ক পিচে জিম লেকারের অফ স্পিনে দুবারই লেগ বিফোর উইকেটের ফাঁদে পড়ে প্যাভিলিয়নে ফেরৎ যেতে বাধ্য হন। ফলশ্রুতিতে, ১৮ বছরের মধ্যে অস্ট্রেলিয়া প্রথমবারের মতো ইনিংস পরাজয়বরণ করে। এ ফলাফলের প্রেক্ষিতে তাকে শেষ দুই টেস্টে প্রথম একাদশের বাইরে রাখা হয়। অ্যাশেজ সিরিজ শুরু হবার পর অন্যান্য প্রস্তুতিমূলক খেলায়ও তেমন সুবিধে করতে পারেননি। ১২ ইনিংসে মাত্র চারবার পঞ্চাশোর্ধ্ব রান তুলতে পেরেছেন যা তাকে টেস্টে খেলার সুযোগ এনে দেয়নি।

দক্ষিণ আফ্রিকা গমন
ইংল্যান্ড গমন
পুণরায় ইংল্যান্ড গমন
সম্মাননা